മാനത്തൂര് പാട്ടത്തിപറന്പ് റോഡ് തകര്ന്നു രാമപുരം: മഴക്കാലമായതോടെ മാനത്തൂര് പാട്ടത്തിപറന്പ് റോഡ് കാല്നടയാത്രക്കാര്ക്ക് പോലും സഞ്ചരിക്കാന് കഴിയാത്ത വിധം പൊട്ടിപ്പൊളിഞ്ഞു. പാട്ടത്തിപ്പറന്പിനെ മാനത്തൂര് പള്ളിയുമായും എളബ്രക്കോടം അന്പലവുമായി ബന്ധിപ്പിക്കുന്ന റോഡാണിത്. ടാറിംഗ് പൊളിഞ്ഞതിനാല് വലിയ കുഴികളാണ് റോഡില് രൂപപ്പെട്ടിരിക്കുന്നത്. വാഹനയാത്രക്കാര്ക്കും വഴിയാത്രക്കാര്ക്കും ചെളിയില് ചാടാതെ യാത്ര ചെയ്യുവാന് കഴിയാത്ത സാഹചര്യമാണ് നിലവിലുള്ളത്. കൂടാതെ മാനത്തൂരിനെയും വല്ല്യാത്തിനെയും ബന്ധിപ്പിക്കുന്ന റോഡും ആരംഭിക്കുന്നത് ഈ റോഡില് നിന്നാണ്. വര്ഷങ്ങളായി പൊട്ടിപ്പൊളിഞ്ഞ് കിടക്കുന്ന ഈ റോഡില് ഇതുവരെ പുനര്നിര്മാണത്തിനായി അധികാരികള് പണം അനുവദിച്ചിട്ടില്ല. റോഡിന്റെ ശോചനീയാവസ്ഥ പരിഹരിക്കുന്നതിനാവശ്യമായ നടപടികള് അധികാരികള് സ്വീകരിച്ചില്ലെങ്കില് സമരപരിപാടികള്ക്ക് ഒരുങ്ങുകയാണ് നാട്ടുകാര്.